રૂપાણી પ્રદેશ પ્રવક્તા હતા ત્યારે મીડિયા સાથે તેમને સારો નાતો રહ્યો છે. મીડિયામાં સતત દેખાવું તેમને ગમે પણ છે. આથી જ હવે પ્રદેશ પ્રમુખ બન્યા બાદ ભાજપના પ્રવક્તાની ભૂમિકા પણ તેઓ જ ભજવી લે છે. પ્રદેશ પ્રવક્તા ભરત પંડ્યાનો પ્રવક્તા તરીકે ભૂમિકા ભજવવાનો વારો બહુ ઓછો આવે છે. સચિવાલયમાં ચર્ચા પણ શરૂ થઇ છે કે પહેલાં સરકારની વાત પ્રવક્તા નીતિન પટેલ અને સૌરભ પટેલ જ કરતા. રૂપાણી પ્રમુખ બન્યા બાદ હવે તેમને કોણ ના પાડી શકે. તાજેતરમાં મુખ્યમંત્રીએ જૈનોને લઘુમતીમાં સમાવેશ કરવાનો નિર્ણય લીધો તેની જાહેરાત પણ રૂપાણીએ પોતાના મંત્રીના નિવાસસ્થાને જ કરી દીધી. આથી સરકારના પ્રવક્તાઓ પણ હવે કામધંધા વગરના બન્યાની લાગણી વ્યક્ત કરી રહ્યા છે.